ספיואה רחב-מקור

ספיואה רחב-מקור (שם מדעי: Sapayoa aenigma) היא ציפור שיר יחידה בסוג ובמשפחתה - ספיואות (Sapayoidae) - המצויה ביערות הגשם של פנמה ואקוודור באמריקה הדרומית. על פי כמה חוקרים היא שייכת למשפחת הטירניים, אליה שויכה בעבר.

מיונה של ציפור זו היה שנוי במחלוקת. מתחילה היה ברור שהיא קרובה אל הטירניים ואל המנקיניים, אך בבדיקות נוספות נמצא, שהיא קרובה גם לרחבי-מקור, לפיטיים ולאסיטיים, המצויים בעולם הישן. המחלוקת הסתיימה במיונה של ציפור זו למשפחה עצמאית.

אורכה של הספיואה 13–15 ס"מ ומשקלה עד 20 גרם. היא בעלת מקור רחב וכהה ונוצות ירוקות כהות. זנבה ירוק וארוך וחזה רחב ובעל נוצות צהבהבות. היא מעופפת בין הענפים ביער אך נראית גם באזורי נחלים וביצות. 

הספיואה היא ציפור ביישנית הנחבאת בין ענפי היער ואינה נצפית לעיתים קרובות. עם זאת, מצב השימור שלה מוגדר ללא חשש.

הספיואה מצויה בזוגות או בחבורות קטנות מעורבות עם מינים דומים. היא אורבת ביער לחרקים מעופפים, אותם היא חוטפת תוך כדי מעוף.

קישורים חיצוניים

הערות שוליים

טקסונים שתוארו בידי ארנסט הארטרט
דמויי-טירן
עופות יחידים בסוגם
מינים יחידים במשפחתם
פנמה: עופות
אקוודור: עופות
בעלי חיים שתוארו ב-1903